### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

SF foreslår at klasseloftet i den Aarhusianske folkeskole sænkes fra 28 til 24 elever per klasse, og der afsættes 200 mio. kr. til et bedre indeklima.

Motivation

Der er noget enkelt og på samme tid helt fantastisk over at gå i den lokale skole henne om hjørnet. Her møder Frede Østergaard, Torben Kjeldsen og Tilde Frederiksen de andre børn fra vejen eller området; måske går storebror der også, og lillesøster skal også med, når tiden kommer. Vejen til legeaftaler med klassekammeraterne er kort, og forældre møder hinanden på tværs af klasser og på tværs af lokalsamfundet i øvrigt. Det er sagt ofte – fordi det er sandt – at den lokale folkeskole er helt grundlæggende og afgørende for det fællesskab, sammenhold og den forståelse for hinanden, som [adresse] – og [adresse] – er præget af. Derfor skal vi værne om skolens lokale værdi. Vi vil gerne have endnu flere til at vælge den lokale skole til.

Men folkeskolen i [adresse] er presset på økonomien. Vi bruger i [adresse] færre penge per elev end de fleste kommuner. Forældre og elever oplever at klasserne er fyldte, skolerne oplever, at udgifter til specialundervisning vokser samt at det kan være svært at finde midler til at støtte elever, der har brug for ekstra støtte, ekstra udfordringer eller til trivselsarbejde. De mange elever i klasserne betyder eksempelvis, at børn med særlige behov kan have svært ved at trives, og at tiden til det enkelte barn ikke er stor nok samt arbejdspresset på medarbejderne er stort.

I indskolingen er den gennemsnitlige klassekvotient 22,5 elever pr. klasse. På mellemtrinet er 22,7 elever pr. klasse og i udskolingen er det 22,0. Der er 92 klasser med mere end 26 elever i klassen. Alle tal er højere end landsgennemsnittet. Når der er så mange elever i klassen, betyder det mere støj, dårligere indeklima og for lidt tid til det enkelte barn.

I de seneste 10 år er der sket en stigning i antallet af klasser i folkeskolen, hvor der er mere end 24 og 26 elever. Samtidig er den gennemsnitlige klassestørrelse steget. Der skal være færre elever i klassen, så der er bedre tid til den enkelte elev. Færre elever i en klasse vil også give lærerne bedre muligheder for at skabe ro, løse konflikter, differentiere i undervisningen og nå rundt til alle børn samt betyde et bedre indeklima. Med færre elever i klassen vil der være et behov for at ansætte flere lærere og flere klasselokaler. Vi ønsker derfor at indføre et klasseloft på 24 elever i klasserne, som indfases løbende fra 0. klasse over de næste ti år.

Betydningen af gode lyd-, lys-, luft- og temperaturforhold er stor. Indeklimaet spiller en afgørende rolle for læringsudbyttet og sygefraværet blandt børn og voksne i skolen. Undersøgelser viser en klar sammenhæng mellem forhold som luftkvalitet og temperatur, og elevernes evne til at læse, skrive og løse matematiske opgaver.

Danske børn er endda blandt de børn i verden, der tilbringer mest tid i grundskolen. Alligevel er indeklimaet mange steder slet ikke godt nok i den aarhusianske folkeskole. Derfor foreslår vi at byrådet afsætter 200 mio. kr. til at forbedre indeklimaet på skolerne.

En væsentlig del af at fastholde folkeskolen som forældrenes naturlige førstevalg er at gøre op med, at vi i [adresse] bruger færre penge på folkeskolen per elev end langt de fleste kommuner samtidig med at vores kommuneskat lavere end den er i langt de fleste kommuner. Den prioritering skal vi have vendt, så Folkeskolen i endnu højere grad opleves som den gode, lokale folkeskole. Vi synes, det er er afgørende med færre børn i klasserne og et bedre indeklima, så lærerne har tid til at hjælpe børnene med både at løse konflikter og lære både konsonanter, konstruktion og kodning, og at det foregår i nogle rammer, der er ordentlige.

Stillet af Oskar Laursen, Gurli Laursen, Ron Mathiasen og Nora Rasmussen

SFs byrådsgruppe

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.